ההשתתפות מקנה את הזכות להשתתף גם בסדנאות המתקיימות בתל אביב וסדנא אחת עם אוהד נהרין עצמו.
גאגא היא דרך עבודה גופנית בה עובד אוהד נהרין, כוריאוגרף להקת בת-שבע. משמשת אימון יומיומי לרקדנים, ודרך עבודה גופנית לאנשים רבים אשר אינם רקדנים, ומתאמנים בה באופן קבוע במרכז סוזן דלל. גאגא נולדה מתוך אמונה בכוח המרפא של התנועה. היא חיה ומשתנה מידי יום.
גאגא מציעה דרך לחזק את הגוף, לשכלל את הגמישות, הזריזות והיעילות, להעיר את החושים והדמיון. ההתנסות בה מפתחת מודעות לחולשות גופניות, מעירה מקומות מנוונים, חושפת את הקיבועים הפיזיים ומציעה דרכים לביטולם. העבודה משכללת את התנועה האינסטינקטיבית ומחברת את החלטות התנועה המודעת עם הבלתי מודעת. מייצרת תחושת חופש ותענוג.